**ΣΩΜΑΤΕΙΟ ΕΡΓΑΖΟΜΕΝΩΝ ΛΑΡΚΟ**

ΕΔΡΑ: ΛΑΡΥΜΝΑ ΛΟΚΡΙΔΑΣ

ΑΡ. ΕΓΚΡ. ΑΠΟΦΑΣΗΣ 106/84 **ΛΑΡΚΟ 10/4/2024**

ΑΡ. ΤΗΛ.: 2233041403 /44437

ΑΡ.ΦΑΞ: 2233041164

**EMAIL:**[**somatiolarcosel@gmail.com**](mailto:somatiolarcosel@gmail.com)

**SITE:** [**www.openlarco.com**](http://www.openlarco.com)

**Αρ. Πρωτ.: - 117 -**

**Δελτίο τύπου**

***«Δεν θα πεθάνουμε ποτέ κουφάλα νεκροθάφτη».***

**Δεν θα μας θάψετε ζωντανούς.**

**Δεν επιτρέπεται η είσοδος στο εργοστάσιο σε κανέναν, πέρα των εργαζομένων. Κλιμακώνουμε κλείνοντας όλες τις πύλες των εργοταξίων της ΛΑΡΚΟ.**

**Την Παρασκευή στις 11.00 πμ θα πραγματοποιηθεί παράσταση διαμαρτυρίας στα γραφεία της ΔΥΠΑ στον Άλιμο Αττικής (Εθνικής Αντιστάσεως 8), καλούμε τα σωματεία της Αττικής σε έκφραση αλληλεγγύης.**

Αίσχος. Απαράδεκτη η στάση του υπουργείο «εργασίας» και της ΔΥΠΑ.

Με εντολή της ΤΕΡΝΑ που θέλει να βγάλει από την μέση τους εργαζόμενους και να αναλάβει τον ρόλο του παλιατζή αντί του *«επενδυτή»*, η κυβέρνηση βάζει για *«λαγούς»* το υπουργείο εργασίας και την ΔΥΠΑ.

Τους βάζει να μας θάψουν ζωντανούς.

Έσπασαν ρεκόρ κάθε παρατυπίας.

Χωρίς κανένα πρόσχημα, χωρίς κανένα νομικό πλαίσιο, χωρίς καμία απολύτως λογική, ακόμη και χωρίς συνεδρίαση, δια περιφοράς, στην ΔΥΠΑ ψήφισαν τα προγράμματα ανεργίας πριν την λήξη των συμβάσεων μας.

Στην Κυβέρνηση σπατάλησαν μέχρι σήμερα 110 εκατομμύρια ευρώ από τον κρατικό προϋπολογισμό, για να δώσουν την ΛΑΡΚΟ που η αξία της είναι πάνω από 20 δισεκατομμύρια, στην ΤΕΡΝΑ με 6 εκατομμύρια.

Τώρα ετοιμάζονται να σπαταλήσουν άλλα 56 εκατομμύρια ευρώ από τον κρατικό προϋπολογισμό για να απομακρυνθούν οι εργαζόμενοι από τις εγκαταστάσεις, να ερημώσουν τα χωριά γύρω από την ΛΑΡΚΟ σε 5 νομούς, να εξαφανίσουν κάθε προοπτική ανάπτυξης της βιομηχανίας στην χώρα μας, για να εξυπηρετήσουν τα συμφέροντα του αφεντικού τους.

Με ένα δελτίο τύπου του υπουργείου οικονομικών, πάνε να ξεπεράσουν την αποτυχία του σχεδίου τους και τους νόμους που οι ίδιοι έχουν ψηφίσει.

Δεν θα περάσει.

Να αναλάβουν τις ευθηνές τους απέναντι στην αποτυχία τους.

**Κύριε Μητσοτάκη τοποθετηθείτε, έχετε υποχρέωση:**

* απέναντι στα αποτελέσματα του σχεδίου σας
* του δημοσίου συμφέροντος
* την ανάπτυξη της βιομηχανίας στην χώρα μας
* τα χρήματα του ελληνικού λάου
* την στάση του κράτους δικαίου
* τις τοπικές κοινωνίες
* τις 850 οικογένειες εργαζομένων της ΛΑΡΚΟ.

**Εμείς έξω από τη ΛΑΡΚΟ δεν πρόκειται να βγούμε.**

**Συνεχίζουμε:**

11/4/24 Πέμπτη 9.30 πμ Δημαρχείο Μαλεσίνας Λαϊκή συγκέντρωση.

11/4/24 Πέμπτη 18.00 μμ πλατεία Μαρτίνου Λαϊκή συγκέντρωση.

12/4/24 Παρασκευή 10.00 πμ περιοδεία στην Αταλάντη

Την Παρασκευή 12/4/24 στις 11.00 πμ θα πραγματοποιηθεί παράσταση διαμαρτυρίας στα γραφεία της ΔΥΠΑ στον Άλιμο Αττικής (Εθνικής Αντιστάσεως 8), καλούμε τα σωματεία της Αττικής σε έκφραση αλληλεγγύης

12/4/24 Παρασκευή 20.00 μμ πλατεία Ακραιφνίου Λαϊκή συγκέντρωση.

13/4/24 Σάββατο 10.00 πμ περιοδία στην πόλη της Λαμίας και συνέντευξη τύπου στις 11.30 στην πλατεία Ελευθερίας.


13/4/24 Σάββατο 19.00 μμ πλατεία Κοκκίνου Λαϊκή συγκέντρωση.

**17/4/24 12.30 μμ παραλία Λάρυμνας.**

**Όλοι και όλες στην απεργιακή συγκέντρωση και συναυλία αλληλεγγύης με τους Γιώργο Νταλάρα και Φωτεινή Βελεσιώτου.**

**Μη καρτεράτε να λυγίσουμε μήτε για μια στιγμή.**

**Θα φέρουμε τα πάνω κάτω, θα κερδίσουμε.**

****